5.1.2023
MT
Il-Ġurnal Uffiċjali tal-Unjoni Ewropea
DEĊIŻJONI TAL-KUMITAT KONĠUNT TAŻ-ŻEE Nru 207/2019 tas-27 ta’ Settembru 2019 li temenda l-Anness I (Kwistjonijiet veterinarji u fitosanitarji) għall-Ftehim dwar iż-ŻEE [2023/12]
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu, Billi: (1)
Ir-Regolament tal-Kummissjoni (UE) 2019/962 tat-12 ta’ Ġunju 2019 li jemenda l-Anness I tar-Regolament (KE) Nru 1831/2003 tal-Parlament Ewropew u tal-Kunsill fir-rigward tat-twaqqif ta’ żewġ gruppi funzjonali ġodda taladdittivi tal-għalf (1) għandu jiġi inkorporat fil-Ftehim dwar iż-ŻEE.
(2)
Din id-Deċiżjoni tikkonċerna l-leġiżlazzjoni dwar l-għalf.
Il-leġiżlazzjoni dwar kwistjonijiet veterinarji ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim dwar iż-ŻEE.
Għaldaqstant, din id-Deċiżjoni ma għandhiex tapplika għal-Liechtenstein,
(3)
Jenħtieġ għalhekk, li l-Anness tal-Ftehim dwar iż-ŻEE li jiġi emendat kif xieraq,
ADOTTA DIN ID-DEĊIŻJONI:
Artikolu 1 L-inċiż li ġej jiżdied fil-punt 1a (ir-Regolament (KE) Nru 1831/2003 tal-Parlament Ewropew u tal-Kunsill) tal-Kapitolu II talAnness I tal-Ftehim dwar iż-ŻEE: “- 32019 R 0962: Ir-Regolament tal-Kummissjoni (UE) 2019/962 tat-12 ta’ Ġunju 2019 (ĠU L 156, 13.6.2019, p. 1).”
Artikolu 2 It-test tar-Regolament (UE) 2019/962 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
Artikolu 3 Din id-Deċiżjoni għandha tidħol fis-seħħ fit-28 ta’ Settembru 2019, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
Artikolu 4 Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
(1) ĠU L 156, 13.6.2019, p. 1.
(*) Ma huwa indikat l-ebda rekwiżit kostituzzjonali.
L 4/3